CELEX: 32012D0835
Language: et
Date: 2012-12-21 00:00:00
Title: Nõukogu otsus 2012/835/ÜVJP, 21. detsember 2012 , millega pikendatakse otsuse 2010/96/ÜVJP (Somaalia julgeolekujõudude väljaõppe toetamiseks läbi viidava Euroopa Liidu sõjalise missiooni kohta) kehtivust

28.12.2012   
            
            
               ET
            
            
               Euroopa Liidu Teataja
            
            
               L 357/13
            
         NÕUKOGU OTSUS 2012/835/ÜVJP,
   21. detsember 2012,
   millega pikendatakse otsuse 2010/96/ÜVJP (Somaalia julgeolekujõudude väljaõppe toetamiseks läbi viidava Euroopa Liidu sõjalise missiooni kohta) kehtivust
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artikli 42 lõiget 4 ja artikli 43 lõiget 2,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 15. veebruaril 2010 vastu otsuse 2010/96/ÜVJP (1).
            
         
               (2)
            
            
               Nõukogu võttis 28. juulil 2011 vastu otsuse 2011/483/ÜVJP (2), millega muudetakse otsust 2010/96/ÜVJP ja pikendatakse selle kehtivust veel üheks aastaks.
            
         
               (3)
            
            
               Uue nõukogu otsuse, millega muudetakse otsust 2010/96/ÜVJP ja pikendatakse selle kehtivust, vastuvõtmise viibimise tõttu on vaja viimatinimetatu kehtivust pikendada, et see hõlmaks ELi väljaõppemissiooni EUTM Somalia kohalolu Ugandas alates 1. jaanuarist 2013.
            
         
               (4)
            
            
               Kooskõlas Euroopa Liidu lepingule ja Euroopa Liidu toimimise lepingule lisatud protokolli (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises. Taani ei osale käesoleva otsuse rakendamises ja seetõttu ka kõnealuse missiooni rahastamises.
            
         
               (5)
            
            
               ELi sõjalist missiooni tuleks täiendavalt pikendada,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2010/96/ÜVJP muudetakse järgmiselt.
   
               1)
            
            
               Artikkel 10 asendatakse järgmisega:
               „Artikkel 10
               Rahastamiskord
               1.   ELi sõjalise missiooni ühiseid kulusid hallatakse kooskõlas nõukogu 19. detsembri 2011. aasta otsusega 2011/871/ÜVJP (millega luuakse mehhanism Euroopa Liidu sõjalise või kaitsepoliitilise tähendusega operatsioonide ühiste kulude rahastamise haldamiseks (ATHENA)) (3) (edaspidi „ATHENA”).
               2.   ELi sõjalise missiooni ühiste kulude lähtesumma kuni 9. augustini 2011 on 4,8 miljonit eurot. ATHENA artikli 25 lõikes 1 osutatud lähtesumma protsent on 60 %.
               3.   ELi sõjalise missiooni ühiste kulude lähtesumma ajavahemikul 9. augustist 2011 kuni 31. detsembrini 2012 on 4,8 miljonit eurot. ATHENA artikli 25 lõikes 1 osutatud lähtesumma protsent on 30 %.
               4.   ELi sõjalise missiooni ühiste kulude lähtesumma alates 1. jaanuarist 2013 on 0,05 miljonit eurot. ATHENA artikli 25 lõikes 1 osutatud lähtesumma protsent on 100 %.
            
         
               2)
            
            
               Artikli 12 lõige 2 asendatakse järgmisega:
               „2.   ELi sõjalise missiooni volitused lõpevad 31. jaanuaril 2013.”
            
         Artikkel 2
   Käesolev otsus jõustub selle vastuvõtmise kuupäeval.
   Seda kohaldatakse alates 1. jaanuarist 2013.
   
      Brüssel, 21. detsember 2012
      
         
            Nõukogu nimel
         
         
            eesistuja
         
         A. D. MAVROYIANNIS
      
   
   
      (1)  ELT L 44, 19.2.2010, lk 16.
   
      (2)  ELT L 198, 30.7.2011, lk 37.
   
      (3)  ELT L 343, 23.12.2011, lk 35.”